Vrystaat-botsing: Dodetal stygDie ongelukstoneel. Die departement van gesondheid in die Vrystaat het bevestig 12 verkoolde liggame is uit die wrak van ŉ minibustaxi verwyder en vier van ŉ bakkie. Maroela Media het vroeër berig die bakkie en minibustaxi het reg van voor op die R726 gebots. Die minibustaxi het ná die botsing aan die brand geslaan. Die departement het vroeër gesê ŉ boer van die omgewing het die bakkie bestuur en was ná die botsing in die wrak vasgekeer. Hy is op die toneel dood verklaar. Volgens die departement is drie van die oorledenes kinders. Butana Komphela, LUR vir gesondheid in die Vrystaat, het sy skok oor die voorval uitgespreek. “Ons pleit by padgebruikers om verantwoordelik te wees.” Komphela het sy medelye uitgespreek met die families van die oorledenes.